Diari Oficial de la Generalitat Valenciana


Sumari del DOGV 4992, del 25-04-2005 (2005/4069)

Informació pública de l'alternativa tècnica del programa d'actuació integrada de la unitat d'execució única Mundo Ilusión Golf, del terme municipal d'Orpesa (Castelló).
------------------------------------------------------------------------------------------------------------------------------------------------------------------------

### Dades del document

Número de DOGV
:   4992

Data del DOGV
:   25-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4069


Organisme emissor
:   Mundo Ilusion Costa Azahar, SA

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució única Mundo Ilusión Golf, del terme municipal d'Orpesa (Castelló). [2005/Q4069]
  
La mercantil Mundo Ilusión Costa Azahar, SA, amb el codi d'identificació fiscal E78862839 i amb domicili a Castelló de la Plana, avinguda dels Germans Bou, número 22, a l'empara del que disposen els articles 45, 46, 48, 52 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994) anuncia el següent:
  
Sotmetre a informació pública l'alternativa tècnica de programa d'actuació integrada, que presenta la mercantil Mundo Ilusión Costa Azahar, SA, que desplega una única unitat d'execució del sector Mundo Ilusión Golf, que comprén una superfície total de 2.569.209,83 metres quadrats.
  
L'àmbit del sector en el terme municipal d'Orpesa és el delimitat pel nord amb el terme municipal de Cabanes; al sud, amb sòl no urbanitzable; a l'est amb l'autopista A-7; i a l'oest amb el terme municipal de Cabanes.
  
Integren l'esmentada alternativa tècnica de programa els documents següents:
  
- Memòria del programa.
  
- Document d'homologació sectorial modificativa del pla general.
  
- Pla parcial.
  
- Estudi d'impacte ambiental.
  
- Avantprojecte d'urbanització.
  
S'utilitza la via simplificada del procediment previst en l'article 48 de la Llei 6/1994, de 15 de novembre, Reguladora de l'Activitat Urbanística Valenciana, i s'han protocol·litzat els esmentats documents a la Notaria de Joaquín Serrano Yuste, amb domicili a Castelló de la Plana, plaça de Cardona Vives, número 10, segons l'acta del seu protocol de 1.514, de 13 d'abril de 2005, i està igualment disponible l'anterior documentació a l'Ajuntament d'Orpesa, amb data d'entrada de 22 de març de 2005, i qualsevol persona pot, dins el termini de 20 dies, comptadors des del sendemà de la publicació d'aquest anunci en el Diari Oficial de la Generalitat Valenciana, comparèixer en aquesta notaria per a obtenir, a càrrec i a la seua costa una còpia de l'acta a què es refereix l'article 48.1.b de l'esmentada llei o demanar que li l'ensenyen. També podran consultar a l'Ajuntament d'Orpesa, els dies hàbils en horari d'atenció al públic, les actuacions derivades de la documentació dipositada en aquest, i presentar davant seu, per tal d'incorporar-les-hi, tant al·legacions com alternatives tècniques que pretenguen competir amb l'exposada al públic, que es presentaran al Registre General de l'Ajuntament d'Orpesa. També durant els 10 primers dies es podrà demanar una pròrroga del termini per a la presentació d'alternatives tècniques en els termes i les condicions que assenyala l'article 46.4 de l'esmentada llei.
  
Durant els cinc dies següents al venciment del termini d'informació pública abans ressenyada, qualsevol persona podrà presentar proposicions juridicoeconòmiques, al Registre General de l'Ajuntament d'Orpesa, en plica tancada, per tal d'executar qualsevol de les alternatives presentades.
  
Durant els 10 dies següents al de l'obertura de pliques podran ser objecte de consulta i d'al·legacions totes les actuacions de l'expedient.
  
També, aquest anunci es publica als efectes que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per tal d'informar els titulars no identificats, per als titulars cadastrals la identitat dels quals no està consignada en la relació emesa pels organismes oficials, o per a aquells els domicili dels quals és desconegut o insuficient, per a aquells que, intentant l'avís, aquest els no ha estat possible.
  
Cosa que se'ls comunica mitjançant el present avís als efectes oportuns.
  
Titulars cadastrals no identificats al terme municipal d'Orpesa.
  
- Polígon 4, parcel·la 39.
  
Titulars cadastrals el domicili dels quals és desconegut o insuficient al terme municipal d'Orpesa:
  
- José Bellés Pastor. Polígon 1, parcel·la 6
  
- El Diluvio (societat). Polígon 1, parcel·la 13
  
- Carmen Ibáñez Ten. Polígon 1, parcel·la 44
  
- José Tamborero Gil. Polígon 4, parcel·la 8
  
- Pilar Martínez Ortiz. Polígon 4, parcel·la 17
  
- Soledad Eixau Escuriola. Polígon 4, parcel·la 87
  
- Leovigildo Bellés Fabregat. Polígon 4, parcel·la 91
  
- Dolores Llorens García. Polígon 4, parcel·la 154